ญี่ปุ่นเผยไม่พบสารกัมมันตังสีในอากาศ หลังเกาหลีเหนือทดสอบระเบิดนิวเคลียร์
ญี่ปุ่นเผยไม่พบสารกัมมันตังสีในอากาศ หลังเกาหลีเหนือทดสอบระเบิดนิวเคลียร์
7 ม.ค. 2559

ศูนย์วิจัยเคมีญี่ปุ่นเปิดเผยในวันนี้ว่า ไม่พบสารกัมมันตรังสีในอากาศที่เก็บรวบรวมตัวอย่างโดยเครื่องบินของกระทรวงกลาโหมญี่ปุ่น ภายหลังจากที่เกาหลีเหนือได้ทดสอบระเบิดนิวเคลียร์
รายงานจากศูนย์วิจัยเคมีญี่ปุ่น ซึ่งเป็นหน่วยงานควบคุมนิวเคลียร์ญี่ปุ่นประกาศว่า ไม่พบสารไอโอดีน หรือเซเซียมจากตัวอย่างของฝุ่นละอองในอากาศที่ถูกเก็บรวมรวมมาเมื่อบ่ายวันพุธเพื่อทำการตรวจสอบ โดยส่งเครื่องบินไปเก็บตัวอย่างบนอากาศที่ระดับความสูง 3-10 กิโลเมตรในน่านฟ้าญี่ปุ่น
เมื่อวันพุธที่ผ่านมา รัฐบาลเกาหลีเหนือเปิดเผยว่า เกาหลีเหนือได้ทดสอบระเบิดไฮโดรเจนเป็นครั้งแรกโดยสำเร็จในช่วงเช้าของวันพุธ ซึ่งทำให้เกาหลีเหนือได้รับเสียงวิพากษ์วิจารณ์อย่างหนักจากประชาคมนานาชาติ
รัฐบาลญี่ปุ่นชี้ด้วยว่า ญี่ปุ่นไม่พบสารกัมมันตรังสีในระดับผิดปกติ จากการตรวจสอบ ณ สถานีเฝ้าระวังเกือบ 300 แห่งทั่วประเทศ สำนักข่าวเกียวโดรายงาน